Faltenovo sedlo

Faltenovo sedlo () je sedlo v hlavnom hrebeni Stolických vrchov.

Poloha 
Sedlo sa nachádza v severnej, najvyššej časti pohoria, v geomorfologickom podcelku Stolica. Oddeľuje Lehotskú hoľu () na severe a južne ležiaci Faltenov vrch () v hlavnom hrebeni. Leží na pomedzí Banskobystrického a Košického kraja, okresov Revúca a Rožňava a zasahuje na katastrálne územie obce Muránska Zdychava a Čierna Lehota. Východne situovaná časť je pramennou oblasťou riečky Štítnik, západnú časť odvodňuje Poťahajský potok do Zdychavy a následne Muráňa v povodí Slanej.

Opis 
Sedlo a jeho okolie pokrýva len nesúvislý lesný porast, ktorý umožňuje obmedzený výhľad. Je tu významná križovatka značených turistických trás.

Prístup 
 po  modro značenej trase:
 od juhovýchodu z Čiernej Lehoty 
 od severu zo Slanského sedla cez Stolicu
 po  červenej značke z Muránskej Zdychavy
 po  zelenej značke (Chodník Pavla Jozefa Šafárika):
 od juhu z Kohúta () cez Faltenov vrch
 od severu zo Stolice cez sedlo Harová

Referencie

Externé odkazy 
 Poloha na turistickej mape

Priesmyky a sedlá na Slovensku
Sedlá v Stolických vrchoch
Muránska Zdychava
Čierna Lehota (okres Rožňava)